BASES ESPECÍFICAS INSPECTOR/A POLICÍA LOCAL E MESTRES/AS DE MÚSICA DO CONSERVATORIO E ESCOLA DE MÚSICA DO CONCELLO.
ADMINISTRACIÓN LOCAL — Municipal — Redondela (Persoal, oposicións, 03/05/2016)

A Xunta de Goberno Local adoptou os seguintes acordos, nas sesións ordinaria e extraordinaria que tiveron lugar os días 13 e 15 de abril de 2016, respectivamente: 1.—Aprobar as bases específicas para a convocatoria de procesos selectivos a fin de cubrir prazas de Mestres/as de Música para o Conservatorio-Escola de Música de Redondela correspondentes á Oferta Pública de Emprego do ano 2013.2.—Aprobar as bases específicas para a convocatoria do proceso selectivo a fin de cubrir unha praza de Inspector/a da Policía Local correspondente á Oferta Pública de Emprego do ano 2013. No non previsto na presente convocatoria rexen as Bases Xerais que se publicaron no Boletín Oficial da Provincia de Pontevedra n.º 50, do 13.03.2015. Convócase UNHA praza de INSPECTOR/A da Policía Local, encadrada na escala executiva, subescala servizos especiais, clase inspector, pertencente ao subgrupo A2. Sistema de mobilidade, mediante concurso. Os/as aspirantes deberán reunir os seguintes requisitos antes do remate do prazo de presentación de solicitudes: 1. Posuír a titulación académica esixida para a categoría de inspector, nos termos establecidos na normativa vixente.2. Ostentar, en propiedade, a categoría de Inspector noutros corpos de Policía Local da Comunidade Autónoma de Galicia.3. Ter unha antigüidade mínima de cinco anos na citada categoría.4. Faltar, como mínimo, 7 anos para o pase previsto á situación de segunda actividade.5. Non ter sido sancionado/a por falta grave ou moi grave ou telas canceladas. Consonte co artigo 60 do Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público e o artigo 34 da Lei 4/2007, de coordinación de policías locais de Galicia, o tribunal terá a seguinte composición: A selección realizarase por CONCURSO DE MÉRITOS: 1.—Titulacións académicas: As titulacións que se valorarán serán as seguintes: Puntuación máxima da epígrafe 1: 4,00 puntos. Non se valorará a titulación requirida para o acceso á categoría á que se aspira, agás que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza esta e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Acreditarase mediante a presentación de copia dos citados títulos.2.—Antigüidade: Para os efectos de valoración da antigüidade só serán tidos en conta os servizos prestados como funcionario/a de carreira. Puntuación máxima do apartado 2: 4,00 puntos. Acreditarase mediante a presentación do correspondente certificado de servizos prestados emitido polo/a funcionario/a competente.3.—Formación e docencia: 3.1. Formación profesional continua: 3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: 3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: Non se terán en conta, para os efectos de valoración: os cursos obrigatorios que formen parte do proceso de selección para o acceso a calquera categoría ou emprego dos corpos e forzas de seguranza; os cursos repetidos, agás que transcorrese un período superior a cinco anos desde a finalización do primeiro curso e os cursos necesarios para a obtención das titulacións da epígrafe 1 deste baremo, nin a superación de materias destes.3.2. Docencia: 3.2.1. A participación como profesor/a en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de Policía Local, ou tamén ao colectivo dos corpos e forzas de seguridade, valoraranse por hora impartida a razón de: 3.2.2. A participación como profesor/a en cursos ou outras actividades formativas de manifesto interese policial dirixidos en particular aos corpos de Policía Local, ou tamén ao colectivo das forzas e corpos de seguridade, desenvoltas nas universidades, administracións públicas ou a través dos plans de formación continua, valoraranse por hora impartida a razón de: O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa impartición. Os méritos desta epígrafe 3. deberán acreditarse dentro do prazo que se determine, mediante a presentación dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. Puntuación máxima do apartado 3: 8,00 puntos.4.—Distincións e recompensas oficiais: Puntuación máxima da epígrafe 4: 2,00 puntos.5.—Idiomas: O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. b) Niveis. Só se terá en conta o ciclo ou nivel de máis valor dos que se acrediten. Puntuación máxima do apartado 5: 4,00 puntos.6.—Lingua galega: Só se terá en conta o título de máis nivel dos que se acrediten. Puntuación máxima do apartado 6: 2,00 puntos. Puntuación máxima total: 24 puntos. Ao ter o/a aspirante proposto/a a condición de funcionario público de carreira non terá que xustificar documentalmente os requisitos xa acreditados para obter o seu anterior nomeamento, únicamente deberá presentar, no prazo de vinte días naturais, contados desde o día seguinte á publicación, certificación do Concello de orixe que acredite tal condición e demais circunstancias que consten no seu expediente persoal. Os/as que dentro do prazo sinalado, e salvo casos de forza maior, non presentaren a súa documentación ou non reúnan os requisitos esixidos non poderán ser nomeados/as, quedando anuladas tódalas súas actuacións, sen prexuízo da responsabilidade na que puideran incorrer por falsidade na súa instancia solicitando participar no proceso selectivo. No non previsto nas presentes BASES ESPECÍFICAS rexen as Bases Xerais que se publicaron no Boletín Oficial da Provincia de Pontevedra n.º 50, do 13.03.2015 coas rectificacións puntuais aprobadas pola Xunta de Goberno o 29.03.2015 incluídas na versión refundida publicada na páxina web do Concello de Redondela: http://www.redondela.es/web/jupgrade/index.php/en/ofertas-de-emprego.Convócase prazas de persoal laboral coas seguintes denominacións: 3 PRAZAS DE MESTRE/A DE PIANO (27, 20 E 10 HORAS SEMANAIS, RESPECTIVAMENTE) 1 PRAZA DE MESTRE/A DE TROMPETA (28 HORAS SEMANAIS) 1 PRAZA DE MESTRE/A DE VIOLÍN (26 HORAS SEMANAIS) 1 PRAZA DE MESTRE/A DE CLARINETE (30 HORAS SEMANAIS) 1 PRAZA DE MESTRE/A DE PERCUSIÓN (13 HORAS SEMANAIS) 1 PRAZA DE MESTRE/A DE SAXOFÓN (28 HORAS SEMANAIS) 1 PRAZA DE MESTRE/A DE LINGUAXE MUSICAL (22 HORAS SEMANAIS). 1 PRAZA DE MESTRE/A DE PIANO E LINGUAXE MUSICAL (27 HORAS SEMANAIS). As ditas prazas atópanse equiparadas ao grupo A2 da función pública, dotadas coas retribucións básicas correspondentes ao seu grupo de titulación e as complementarias asignadas aos respectivos postos de traballo aos que se adscriban. Sen prexuízo de que sexan necesarias ulteriores adaptacións derivadas das exixencias docentes do conservatorio/escola de música de Redondela, os postos atópanse actualmente configurados como a tempo parcial, durante as horas que se sinalan de xeito indicativo en horario e xornada compatible coas necesidades da prestación dos servizos correspondentes. Se fose necesario e previas as autorizacións pertinentes, no seu caso, os/as mestres/as poderán tamén impartir outras especialidades musicais no centro indicado. Establécese o sistema de concurso-oposición libre. Aínda que a convocatoria se realiza conxuntamente para todas as prazas, o procedemento será independente para cadansúa delas, en virtude da especialidade indicada na instancia de participación, debendo presentarse tantas solicitudes como especialidades ás que se opte, abonando os correspondentes dereitos de exame por cadansúa delas. Tendo en conta que as tres prazas de mestre de piano desempeñaranse con distintas xornadas, a proposta do Tribunal cualificador declarará como máximo a tres aprobados/as dos/as que se producirá á adscrición a cadanseu dos postos pola orde de puntuación dos/as aspirantes, elixindo por orde de puntuación máxima a praza que desexe. Ademais das condicións xerais sinaladas na base cuarta das bases xerais, os/as aspirantes deberán posuír, como mínimo, o título de profesor/a de Música (grao medio do plan 1966) ou título superior de música (LOGSE) ou equivalente da especialidade a que se opta. A fase de oposición constará dos seguintes exercicios: Primeiro Exercicio: De carácter obrigatorio e eliminatorio. Consistirá en desenvolver por escrito, durante un máximo de tres horas, tres temas, un da primeira parte (materias xerais), un da segunda parte (materias comúns a todas as especialidades) e outro da terceira parte (materias específicas da especialidade), elixidos ao chou entre os que figuran no anexo á presente convocatoria. Neste exercicio valoraranse os coñecementos do/a aspirante e a súa claridade expositiva. O exercicio cualificarase de 0 a 10 puntos e será preciso acadar un mínimo de 5 puntos para superalo. Segundo Exercicio: De carácter obrigatorio e eliminatorio. Constará de dous apartados que poderán celebrarse simultáneamente ou non, segundo criterio do Tribunal. Apartado Primeiro: Impartición dunha clase a un/ha alumno/a, con ou sen coñecementos musicais durante un mínimo de 15 minutos. O/a aspirante poderá achegar o material que considere oportuno para a realización deste apartado. Apartado Segundo: Interpretación dunha obra de libre elección co instrumento da especialidade acreditada. O/a opositor/a presentará a obra a interpretar por triplicado ao Tribunal. É responsabilidade dos/as aspirantes achegar o acompañamento en caso de que sexa preciso. Valorarase a dificultade técnica, a calidade e destreza da execución e a correcta interpretación da obra presentada. Exclusivamente para a praza de MESTRE/A DE LINGUAXE MUSICAL o segundo apartado constará de tres probas: 1. Lectura rítmica, sen entoar, dun exercicio en clave de sol, composto polo tribunal, dunha extensión mínima de vinte e catro compases.2. Entoación a capela dun exercicio en clave de sol, composto polo tribunal, dunha extensión mínima de doce compases. Os/as aspirantes disporán dun máximo de trinta minutos para a preparación das dúas probas anteriormente indicadas.3. Escritura ao ditado dun fragmento musical a dúas voces, composto expresamente polo tribunal. Exclusivamente para a praza de MESTRE/A DE PIANO E LINGUAXE MUSICAL o segundo apartado constará de dúas probas: 1. Lectura rítmica, sen entoar, dun exercicio en clave de sol, composto polo tribunal, dunha extensión mínima de vinte e catro compases. O persoal aspirante disporá dun máximo de quince minutos para a preparación de dita proba.2. Interpretación dunha obra de libre elección ao piano nas mesmas condicións que para o resto das especialidades. En todos os casos, a cualificación de cadanseu destes apartados do segundo exercicio será de 0 a 10 puntos necesitándose un mínimo de 5 puntos (10 puntos en total) para considerar superado o conxunto do exercicio. Terceiro Exercicio: De carácter obrigatorio e eliminatorio, sobre coñecemento do galego para aspirantes non exentos/as. Consistirá en traducir do castelán para o galego, sen axuda de dicionario, un texto elixido polo tribunal inmediatamente antes do inicio do exercicio, nun tempo máximo de trinta minutos. A tradución será lida polo/a aspirante diante do tribunal. Neste exercicio valorarase a corrección da tradución e a pronuncia da lingua galega. A cualificación deste exercicio será de apto ou non apto. Será posterior á fase de oposición e desenvolveráse do xeito previsto na base 13ª das BASES XERAIS. O máximo de puntos a acadar será en todo caso de 12 puntos. Nesta fase avaliaranse os seguintes méritos achegados polos/as aspirantes que superaran a fase de oposición: 1. Experiencia profesional: Valorarase ter prestados servizos similares como mestre/a nun conservatorio profesional público ou privado (que imparta estudos oficiais) na correspondente especialidade a razón de 0,50 puntos por ano (caso de centros públicos) ou 0,25 puntos por ano (caso de centros privados). Cando a xornada de ditos servizos non fora completa puntuaráse en proporción á xornada sendo preciso para acadar a dita puntuación por ano completo que se acaden un total de 12 meses de servizos a xornada completa. O máximo por este apartado é de 4 puntos. Unicamente se valorará este apartado cando da documentación achegada polo/a aspirante se desprenda que a experiencia laboral está directamente relacionada coas funcións da praza a cubrir. As fraccións de ano computásense prorrateando a puntuación anual polos meses traballados. Para ese efecto deberá presentarse certificado da administración no cal se indique a data de alta e baixa nela así como o posto de traballo ocupado e a xornada. Non se valorarán os servizos prestados á administración pública en virtude dun contrato administrativo suxeito á normativa de contratación. Tampouco se valorarán os servizos prestados en calidade de funcionario eventual ou de confianza. Acreditarase cunha certificación dos servizos prestados (con especificación da xornada) no caso dos centros públicos e con copia do contrato correspondente, máis a vida laboral, no caso dos privados.2. Por cursos de formación e perfeccionamiento impartidos ou promovidos polas administracións públicas, os impartidos no marco dos acordos de formación continua entre a Administración e os axentes sociais e os impartidos por universidades ou conservatorios, cando o contido estea directamente relacionado coas funcións da praza a xuízo do tribunal: de 0 a 3 puntos. Acreditarase coa fotocopia dos títulos ou certificacións correspondentes, traducidos oficialmente no caso de non constar en castelán ou galego. En defecto de especificación da duración dos cursos por horas, valoraranse como cursos de 0 a 20 horas. Non se valorarán xornadas, seminarios ou similares. A valoración realizarase de acordo coa seguinte escala: a) Cursos de 0 a 20 horas: 0’2 puntos por curso b) Cursos de 21 a 40 horas: 0’3 puntos por curso c) Cursos de 41 a 60 horas: 0’4 puntos por curso d) Cursos de 61 a 100 horas: 0’6 puntos por curso e) Cursos de máis de 100 horas: 0,8 puntos por curso 3. Outras titulacións e méritos: Ata un máximo de 2 puntos. Acreditarase coa fotocopia dos títulos orixinais, traducidos oficialmente no caso de terse obtido no estranxeiro. a) Por titulación superior na especialidade á que se opta: 1 punto. b) Por outra titulación superior de música: 1 punto por cadansúa delas. c) Por titulación de licenciatura en calquera rama de Ciencias da Educación: 1 punto. d) Por diplomatura en educación musical: 0,75 puntos. e) Por estar en posesión do Certificado de Aptitude Pedagóxica ou equivalente: 0,50 puntos. f) Por outras titulacións de Grao Medio de música ou equivalente: 0,50 puntos 4. Por méritos artísticos relacionados coa especialidade á que se aspire: Ata un máximo de 3 puntos: a) Por cada concerto como solista ou publicación relacionada coa música: 1 punto. b) Por cada premio en certames, festivais e concursos de ámbito nacional e internacional: 1 punto c) Por cada grabación de CD na que se teña participado: 1 punto. Acreditaranse mediante orixinal ou fotocopia de programas, exemplares, críticas, publicacións, etc. traducidos oficialmente no caso de que os orixinais non consten en castelán ou galego.1. A organización política do Estado español. A Constitución de 1978. Significado, estrutura e contido. Reforma da Constitución. O Tribunal Constitucional.2. A regulación dos dereitos e deberes fundamentais da persoa na Constitución. O Defensor do Pobo. A Coroa: funcións constitucionais.3. As Cortes Xerais. Composición, atribucións e funcionamento. O Poder Xudicial. A súa organización e distribución de competencias.4. A organización territorial do Estado. As Comunidades Autónomas. Os Estatutos de Autonomía: o seu contido e valor normativo.5. A Administración do Estado. Órganos centrais. Órganos periféricos. Os organismos autónomos e as sociedades estatais. Órganos consultivos da Administración do Estado.6. A Administración Local. Réxime constitucional e entidades que comprende. O municipio. Organización e competencias do municipio.7. Órganos de goberno municipais. O/a alcalde/sa: elección, deberes e competencias. Os/as tenentes de Alcalde e os/as concelleiros/as. A Xunta de Goberno Local. As comisións informativas. O Pleno: funcionamento e competencias.8. Estatuto de Autonomía de Galicia. Competencias da Comunidade Autónoma. O Goberno da Comunidade Autónoma. O parlamento de Galicia.9. O empregado público local e a súa organización. Clases de empregados públicos. Dereitos e deberes dos empregados públicos locais. Réxime económico. As situacións administrativas dos empregados públicos: supostos e efectos. O réxime disciplinario.10. Ámbito de aplicación e principios da Lei de Réxime Xurídico das Administracións Públicas e do Procedemento Administrativo Común.11. O procedemento administrativo: concepto e natureza. Fases do procedemento administrativo común. O deber de resolver e notificar. Os expedientes e o seu arquivo.12. O Orzamento municipal. Os ingresos municipais. O gasto público local.13. Os bens municipais. Clases. Réxime xurídico básico dos bens patrimoniais e demaniais. O inventario de bens e dereitos municipais. A expropiación forzosa.14. Os contratos administrativos. As súas clases. Formas de contratación. Contido e efectos dos contratos administrativos. A execución dos contratos. Revisión de prezos. Resolución, rescisión e renuncia. Modificación dos contratos.15. O cidadán como cliente da Administración. O estatuto dos veciños. A atención e información ao público.1. As ensinanzas artísticas no sistema educativo. A función docente na lexislación educativa vixente.2. A formación do profesorado. Asignaturas ou materias que se imparten en función de se se trata do Conservatorio ou da Escola de Música.3. Organización dos Conservatorios e Escolas de Música. Funcións dos órganos directivos e colexiados. Os órganos de coordinación docente, segundo a lexislación vixente.4. A programación: Principios psicopedagóxicos e didácticos: vinculación co proxecto curricular.5. Estrutura das unidades didácticas: Concreción e aplicación nos graos elemental e profesional da especialidade correspondente e na Escola de Música.6. A avaliación. Función dos criterios de avaliación. Avaliación do alumnado e do proceso de ensino aprendizaxe. Procedementos e instrumentos de avaliación.7. A acción tutelar no ensino da música. Funcións e actividades tutelares. O/a titor/a e a súa relación co equipo docente e co alumnado. O papel da familia na educación musical. Colaboración de profesores e pais nas distintas etapas educativas.8. A clase colectiva e a súa función no proceso educativo. Didáctica e metodoloxía na clase de grupo. Estrutura das unidades didácticas.9. A voz e o oído. Papel e tratamento de ambos no ensino da linguaxe musical. Entonación e afinación.10. Os instrumentos, evolución histórica e clasificación. Agrupacións instrumentais camerísticas e orquestais. Recoñecemento físico e auditivo dos diferentes instrumentos e as súas combinacións.11. O análise como ferramenta de apoio o estudo da interpretación musical.12. A linguaxe universal da música. O proceso do creador. A inspiración. Os axentes transmisores da mensaxe. O/a interprete. O/a receptor ou oínte. Cómo cultivar a sensibilidade musical. Coñecer axuda a comprender e apreciar.13. O son e as súas calidades fundamentais. Ritmo. Melodía. Harmonía. Estilos musicais. Formas musicais.14. A audición da obra musical. Adestramento da percepción e recoñecemento dos aspectos básicos da obra escoitada e desenvolvemento da memoria. Elementos exclusivos formais. A análise a partir de audicións e partituras adecuadas ao nivel. A improvisación sobre formas propostas.15. A canción popular: forma, melodía, ritmo e harmonía. A música tradicional e a súa proxección noutras músicas. Aplicacións do folklore no ensino da música.16. A linguaxe do Jazz e doutras músicas populares. A improvisación melódica e harmónica. O cifrado americano. Técnicas de arranxos e composición de pequenas pezas de acordo coa concepción harmónica rítmica, melódica e instrumental propia destes estilos.17. Consideracions estilísticas, harmónicas, contrapuntísticas e formais para a composición de pequenas obras instrumentais e vocais-instrumentais nos estilos barroco, clásico e romántico (invención, suite, lied, etc.). 18. O xogo na clase de música. Obxectivos, funcións e aplicacións. Educación especial na música. Musicoterapia: concepto, métodos, autores e aplicación.19. Motivación e proceso de aprendizaxe no alumnado adulto. Orientación e actividades para adultos nunha Escola de Música ou Conservatorio.20. A aprendizaxe: Concepto e tipos básicos de aprendizaxe. A motivación do alumnado.21. Técnicas de estudo. Orientación do traballo individual do alumnado.22. Sistemas pedagóxicos na formación musical: Kodály, Orff, Willems, etc.23. O ensino musical e as novas tecnoloxías.24. Recursos didácticos. Criterios para a sua selección e utilización no aula.1. O piano: antecedentes e evolución histórica desde a súa orixe ata a actualidade.2. Toma de contacto co instrumento. Descrición das súas partes.3. Características sonoras; física do son nas cordas golpeadas; a influencia dos pedais de resonancia e atenuación na sonoridad pianística. Pedal tonal. Mecanismo e utilidade dos pedais; iniciación á práctica do pedal de resonancia.4. Técnicas de concienciación corporal: Relaxación física e mental, concentración mental, hábitos posturais, respiración, control e visualización mental, medo escénico. Aspectos anatómicos e fisiomecánicos máis importantes, en relación coa técnica pianística.5. Principios elementais da técnica pianística: Xeito de sentarse, posición do corpo en xeral e das mans sobre o teclado. Descrición das funcións básicas correspondentes aos distintos segmentos do brazo e as articulacións; movementos e combinacións de movementos que deles se derivan.6. A técnica do piano: Evolución das diferentes escolas e sistemas pedagóxicos dos instrumentos de teclado, desde o clavicémbalo e o clavicordio ata o fortepiano e o piano do século XIX.7. Características, referidas á evolución do estilo e da escritura instrumental, do repertorio pianístico no século XIX: Os grandes compositores románticos: Chopin, Liszt, Mendelsshonn, Schumann e Brahms. Características da interpretación pianística deste repertorio e problemas técnicos específicos.8. Características, referidas á evolución do estilo e da escritura instrumental, do repertorio pianístico do Post-romanticismo: As escolas nacionais e a súa achega á literatura pianística ao longo da segunda metade do século XIX e comezos do XX. O nacionalismo musical en España. Características da interpretación pianística deste repertorio e problemas técnicos específicos.9. Características, referidas á evolución do estilo e da escritura instrumental, do repertorio pianístico dos clásicos do piano moderno: Falla, Strawinsky, Bartók, Prokofieff, Hindemith, Shostakovich, etc. Características da interpretación pianística deste repertorio e problemas técnicos específicos.10. Problemas prácticos da técnica do piano: Realización técnica dos diversos tipos de articulación. A dixitación no piano. Racionalización e procura da dixitación por parte do alumnado. Criterios para a utilización das dixitaciones das distintas edicións.11. A técnica moderna do piano: Conceptos fundamentais. Os principais teóricos e profesores. Estudo comparativo das diferentes escolas.12. Criterios en canto á mellor resolución das dificultades que poidan presentar problemas específicos tales como escalas, arpegios, notas dobres, oitavas, acordes, etc.13. Piano no Jazz. Características do repertorio e a súa interpretación. O piano noutros tipos de música popular.14. Ensino do piano: niveis, obxectivos de cada nivel, repertorio.15. Desenvolvemento dunha unidade didáctica dirixida ao ensino do piano. Orientación do traballo individual do/a alumno/a: Desenvolvemento da autonomía no estudo.16. A práctica de grupo. Programación das actividades colectivas: Repertorio, conceptos relativos á linguaxe musical, técnica de interpretación en grupo, audición, improvisación, etc.17. Piano como instrumento complementario para aos/ás alumnos/as non pianistas. Problemática específica, tendo en conta as características de idade e dedicación deste alumnado; adecuación da técnica e a programación das súas necesidades.18. Principios de improvisación pianística. Aplicación á realización de cifrados e o acompañamiento de melodías.19. Principios psicopedagóxicos, psicoloxía da aprendizaxe e psicología evolutiva, aplicadas á clase de piano: Piaget, Vigotsky, etc.20. Principais pedagogos musicais do século XX: Schafer, Dalcroze, Willems, Orff e Kodaly e a súa aplicación á clase de instrumento.21. A aprendizaxe do piano no centro e a aprendizaxe social. A creatividade pedagóxica e práctica nas clases de instrumento.1. A trompeta; antecedentes e evolución histórica desde a súa orixe ata a actualidade.2. A respiración na trompeta. Técnicas de concienciación corporal: relaxación física e mental, concentración mental, hábitos posturais, control e visualización mental, medo escénico.3. Descrición e funcionamento do aparello respiratorio. Formación da columna de aire e o seu control na técnica xeral da trompeta.4. Colocación do instrumento e da boquilla. Utilización das boquillas nos diferentes tipos de trompeta. Formación da embocadura e colocación dos labios.5. Emisión do son: utilización dos músculos faciais. Músculos faciais que interveñen. O sistema auditivo.6. Compositores de obras de trompeta nas diferentes épocas. Historia das obras de trompeta: Estilos, épocas, estrenos de obras.7. Termos de acentuación na trompeta. O transporte na trompeta.8. O son da trompeta. Dinámicas, afinación e vibrato: interrelación.9. Diferentes tipos de ataque. A articulación. Utilización da lingua.10. A técnica de a trompeta: evolución das diferentes escolas e sistemas pedagóxicos ao longo da historia.11. Características, referidas á evolución do estilo, da escritura instrumental e da interpretación, do repertorio para trompeta do Renacemento, do Barroco e dos mestres do Clasicismo. Problemas técnicos.12. Características, referidas á evolución do estilo, da escritura instrumental e da interpretación, do repertorio para trompeta no Romanticismo, Post-Romanticismo e Impresionismo. Problemas técnicos.13. Características, referidas á evolución do estilo, da escritura instrumental e da interpretación, do repertorio trompetístico contemporáneo (dende a I Guerra Mundial ata hoxe). Aproximación á música contemporánea e aos novos recursos compositivos, formais e de notación.14. A trompeta na orquesta clásica. Aproximación á música contemporánea e aos novos recursos compositivos, formais e de notación.15. A música de cámara na trompeta. Evolución do seu papel nas distintas formacións camerísticas. A trompeta na banda e o conxunto de metais.16. Aspectos fundamentais na elección da trompeta como instrumento. Sistemas metodolóxicos más importantes de iniciación ao instrumento.17. O ensino da trompeta: niveis, obxectivos de cada nivel, repertorio.18. A trompeta no jazz. Os cifrados e a súa interpretación.19. A trompeta na música popular. Características do repertorio e a súa interpretación.20. Características do repertorio básico e progresivo para orquesta de cámara e conxuntos de vento na trompeta.21. Motivación e proceso de aprendizaxe da trompeta no alumnado adulto. Orientación e actividades para adultos nunha Escola de Música.1. O violín e o arco. Antecedentes e evolución histórica desde a súa orixe ata a actualidade.2. Diferentes partes do instrumento, colocación e toma de contacto. Diferentes partes do arco, colocación e toma de contacto.3. A técnica violinística; mecanismo, colocación, función e coordinación de movementos. Metodoloxía. Pedagoxía de conciencia corporal para a aprendizaxe do instrumento.4. Principios físicos da produción do son nos instrumentos de corda frotada. Harmónicos. Control do son: relación do punto de contacto, coa velocidade e presión do arco.5. Diferentes técnicas violinísticas que modifican o fraseo musical.6. Técnica das mans dereita e esquerda. Metodoloxía progresiva para o seu ensino.7. Técnicas e interpretación para o desenvolvemento do estudo harmónico do violín.8. Os diferentes métodos, coleccións de estudos, etc. Valoración da súa utilidade para a aprendizaxe das distintas técnicas. Bibliografía especializada sobre o violín e a súa didáctica.9. Dobres cordas; acordes de tres e catro sons: a súa técnica e execución. Bariolage. Metodoloxía progresiva para o seu ensino.10. Características do repertorio e interpretación violinística no periodo barroco.11. Características do repertorio e interpretación violinística no periodo clásico.12. Características do repertorio e interpretación violinística no periodo romántico.13. Características do repertorio e interpretación violinística no periodo contemporáneo. Metodoloxía, comparación coas escolas antigas.14. Ensino e pedagoxía violinística. Obxectivos, métodos, materiais e actividades. Niveis, obxectivos de cada nivel, repertorio.15. Aspectos fundamentais na elección do instrumento e do arco. Reglaxe, conservación e coidados.16. A música de cámara para violín. Evolución do seu papel nas distintas formacións camerísticas. Características do repertorio básico e progresivo para música de cámara con violín. Características da interpretación violinística nesta modalidade.17. O violín na orquesta. Evolución do seu papel nas distintas formacións ao longo da historia. Características do repertorio básico e progresivo para agrupaciones de corda.18. Características referidas á evolución da escritura instrumental do repertorio para violín solo: Bach, Paganini, Ysave, Hindemith, Bartók, etc. Problemas técnicos específicos.19. Motivación e proceso de aprendizaxe do violín no alumnado adulto. Orientación e actividades para adultos nunha Escola de Música.20. Actividades complementarias aplicadas ao violín nos diferentes niveis educativos. Novas tecnoloxías para o ensino do instrumento.21. Desenvolvemento da improvisación violinística. O violín noutras músicas.1. A especialidade de clarinete no nivel elemental e profesional. Materias e tempos lectivos. Obxectivos, contidos e criterios de avaliación da especialidade.2. A especialidade de clarinete nunha Escola de Música en Galicia. Materias e tempos lectivos. Obxectivos, contidos e criterios de avaliación da especialidade.3. A aprendizaxe na Escola e a aprendizaxe social. Perfil do/a profesor/a de instrumento. A creatividade pedagóxica e práctica nas clases de instrumento.4. Antecesores do clarinete. Evolución do clarinete dende o século XVIII ata os nosos días.5. O clarinete moderno: descrición das características constructivas. Mantemento e conservación.6. Física dos tubos sonoros. Características do clarinete como tubo sonoro.7. Instrumentos da familia do clarinete. Características construtivas e de sonoridade.8. O son do clarinete. Dinámicas, afinación e vibrato. Formas convencionais e non convencionais de produción.9. Descrición e funcionamento do aparato respiratorio. Formación da columna de aire e o seu control na técnica xeral do clarinete.10. Formación da embocadura. Emisión do son: utilización dos músculos faciais, a lingua, os beizos, etc.11. Colocación do corpo e do instrumento en posición sentada e erguida. Respiración.12. A técnica moderna do clarinete: estudio comparativo das concepcións teóricas e técnicas das diferentes escolas.13. O ataque. Diferentes tipos de ataque. A articulación. Utilización da lingua. Resolución de dificultades específicas.14. Características, referidas á evolución do estilo e da escritura instrumental, do repertorio clarinetístico do Clasicismo.15. Características, referidas á evolución do estilo e da escritura instrumental, do repertorio clarinetístico do Romanticismo.16. A música de cámara para clarinete. Evolución do seu papel nas distintas formacións camerísticas.17. A materia de música de cámara e o seu currículo na comunidade autónoma de Galicia.18. A materia de Orquestra/Banda e o seu currículo na comunidade autónoma de Galicia.19. O clarinete na orquestra. Evolución do seu papel na historia.20. O clarinete na banda. Evolución do seu papel na historia.21. O clarinete no jazz e na música popular. Caracteristicas do repertorio e a súa interpretación.1. Os timbais: Descrición das súas características construtivas. Diversos procedementos para a súa afinación. Física do son nas membranas. Técnica básica de timbais. Metodoloxía progresiva para a súa aprendizaxe.2. A caixa: Descrición das características construtivas dos distintos tipos. Física do son nas membranas. Estudo das diferentes técnicas de caixa. Redoble e mordentes.3. Instrumentos de láminas: Descrición das súas características construtivas. Especificidade dos diversos instrumentos desta familia. Física do son nas láminas. Técnica básica de láminas. Utilización de dúas, tres e catro baquetas.4. Bombo, gongs, campás, diversas modalidades de pratos. Instrumentos de pequena percusión. Instrumentos latinoamericanos. Técnica básica do bombo, gong, campás, pratos e pequena percusión. Técnicas específicas dos instrumentos latinoamericanos.5. A batería de Jazz: Instrumentos constitutivos. A súa evolución. Técnica específica da batería.6. Aspectos anatómicos e fisiomecánicos relevantes, en relación coa técnica da percusión. Técnicas corporais aplicadas aos instrumentos de percusión. Control da tensión muscular a través dunha boa postura.7. Os instrumentos primitivos de percusión nas diferentes culturas. Coñecemento das técnicas destes instrumentos. Posibilidades pedagóxicas que ofrecen.8. A percusión no Renacemento, o Barroco e o Clasicismo. Características da interpretación deste repertorio e problemas técnicos específicos.9. A percusión no Romanticismo, Postromanticismo e Impresionismo. Aparición de instrumentos autóctonos nas escolas nacionalistas. Características da interpretación deste repertorio e problemas técnicos específicos.10. Desenvolvemento da percusión na primeira metade do século XX. Escola de Viena, Bartók, Stravinsky, Varése, etc. Achega dos compositores latinoamericanos. Características da interpretación deste repertorio e problemas técnicos específicos.11. A percusión na música contemporánea. Novos recursos compositivos, formais e de notación. Características da interpretación deste repertorio e problemas técnicos específicos.12. A percusión no Jazz. A súa influencia na música sinfónica. A batería no pop, o rock, etc. Características da interpretación deste repertorio e problemas técnicos específicos. A improvisación na batería e noutros instrumentos.13. Obras para percusión soa. Aprendizaxe progresiva do repertorio. Características da interpretación nestas modalidades.14. Descrición e estudo comparado dos sistemas metodolóxicos máis importantes de iniciación ao estudo dos instrumentos de percusión.15. Orientación do traballo individual do alumno: Desenvolvemento da autonomía no estudo.16. A programación. Criterios didácticos para a selección do repertorio. Desenrolo dunha unidade didáctica.17. Interrelación entre a clase de instrumento e as disciplinas teórico prácticas que conforman o currículo. A análise como ferramenta fundamental para a clase de instrumento.18. A práctica de grupo. A música de cámara. Programación desta materia: Repertorio, análise, técnica de interpretación en grupo, audición, improvisación, etc.19. Achega do/a profesor/a de instrumento á práctica da orquesta e dos distintos conxuntos instrumentales.20. A aprendizaxe na Escola e a aprendizaxe social. Perfil do/a profesor/a de instrumento. A creatividade pedagóxica e práctica nas clases de instrumento.21. Motivación e proceso de aprendizaxe dos instrumentos de percusión no alumnado adulto. Orientación e actividades para adultos nunha Escola de Música.1. O saxofón moderno: Descrición das súas características construtivas. Mantemento e conservación. O seu inventor.2. Aspectos fundamentais na elección do instrumento. Toma de contacto co instrumento. Instrucións básicas sobre montaxe e conservación.3. Física dos tubos sonoros. Características específicas do saxofón como tubo sonoro.4. Harmónicos convencionais e non convencionais.5. Instrumentos da familia do saxofón; características constructivas e de sonoridade.6. O son do saxofón. Dinámicas, afinación e vibrato: Interrelación. Exercicios para a aprendizaxe progresiva nos distintos registros. Formas convencionais e non convencionais de producir son.7. Técnicas de concienciación corporal: Relaxación física e mental, concentración mental, hábitos posturais, respiración, control e visualización mental. Descrición e funcionamento do aparello respiratorio. Formación da columna de aire e o seu control na técnica xeral do saxofón.8. Formación da embocadura. Emisión do son: Utilización dos músculos faciais, a lingua, os beizos, a cavidade oral, etc. Colocación do corpo e do instrumento en posición sentada e ergueita.9. A técnica do saxofón: Evolución das diferentes escolas e sistemas pedagóxicos.10. A técnica moderna do saxofón: Estudo comparativo das diferentes escolas.11. Diferentes tipos de ataque. A articulación. Utilización da lingua.12. Criterios en canto á mellor resolución das dificultades que poidan presentar problemas específicos tales como escalas, arpexios, combinación de articulacións, etc.13. Características referidas á evolución do estilo e da escritura instrumental, do repertorio saxofonístico do Post–Romanticismo e o Impresionismo (obras para saxofón solista, música de cámara e orquestal). Características da interpretación saxofonística deste repertorio e problemas técnicos específicos.14. Características, referidas á evolución do estilo e da escritura instrumental, do repertorio saxofonístico da primeira metade do século XX. Características da interpretación saxofonística deste repertorio e problemas técnicos específicos.15. Características, referidas á evolución do estilo e da escritura instrumental, do repertorio saxofonístico contemporáneo. Novos recursos compositivos, formais e de notación. Características da interpretación saxofonística deste repertorio e problemas técnicos específicos.16. A música de cámara para saxofón. Evolución do seu papel nas distintas formacións camerísticas con saxofón. O cuarteto e o ensemble de saxofóns. Características do repertorio básico e progresivo para música de cámara con saxofón. Aprendizaxe progresiva do repertorio. Características da interpretación saxofonística nesta modalidade.17. O saxofón na orquesta. O saxofón na banda. Evolución do seu papel nas distintas formacións ao longo da historia. Características do repertorio básico e progresivo para orquestas de cámara e conxuntos deviento. Aprendizaxe progresiva do repertorio. Características da interpretación saxofonística nestas modalidades.18. O saxofón no Jazz. Características do repertorio e a súa interpretación. O saxofón no rock e outros tipos de música popular.19. Os cifrados e a improvisación: Metodoloxía para a súa aprendizaxe.20. Programación das actividades colectivas: Repertorio, conceptos relativos á linguaxe musical, técnica de interpretación en grupo, audición, improvisación, etc.21. A práctica de grupo na escola conservatorio de música. Achega do/a profesor/a de instrumento á práctica da orquesta e dos distintos conxuntos instrumentales.1. O ensino da linguaxe musical: Evolución histórica. Os grandes pedagogos musicais: Análise comparada dos contidos e obxectivos dos sistemas máis importantes.2. A resposta motriz ao estimulo musical. A utilización programada do movemento. Movemento espontáneo, improvisación, imitación. Asociación e disociación. A danza na educación musical.3. Tratamento da voz na Linguaxe Musical. A entonación. Fundamento para a iniciación neste aspecto. Aplicación práctica no aula.4. Principios básicos da emisión vocal. A canción como instrumento de traballo. A respiración e o fraseo. A entonación imitada. A entonación consciente. O canon. A iniciación polifónica. O son na súa dimensión física.5. O silencio; o ruído; o son. O timbre. A cor. A audición na aula.6. Os instrumentos musicais. Produción de son.7. Desenvolvemento instrumental na Linguaxe Musical. Didáctica e aplicación práctica da utilización instrumental. A métrica. O ritmo e o movemento.8. Didáctica da métrica e rítmica. Evolución e desenvolvemento do ritmo.9. Dominio da simultaneidade de diferentes valores. Aplicación e desenvolvemento gradual na aprendizaxe da Linguaxe Musical.10. O tempo musical. Relacións rítmico-métricas. Ritmo-proporción. Ritmo.—duración.11. A interválica. Didáctica e metodoloxía neste aspecto.12. Evolución histórica na tonalidade. Desenvolvemento didáctico destes aspectos. Da monodía á polifonía.13. Metodoloxía, desenvolvemento e aplicación da harmonía na Linguaxe Musical.14. Audición musical: entreamento da percepción e recoñecemento dos aspectos básicos da música escoitada, e desenvolvemento da memoria.15. A forma musical e a súa historia. Metodoloxía, desenvolvemento e aplicación da forma no nivel Elemental de Linguaxe Musical. O folclore musical.16. A análise. A súa importancia dentro dos estudos das ensinanzas profesionais. Valoración didáctica dos principais métodos e criterios analíticos.17. A escritura musical. Do grafismo musical: Didáctica, metodoloxía e aplicación práctica. Novas grafías e a súa utilización na aula.18. A notación musical. Evolución histórica da escritura rítmica e da grafía de alturas. Incorporación doutros signos ou termos que afectan á interpretación. Fixación da notación moderna. Peculiaridades da escritura nos diferentes instrumentos.19. A ornamentación na historia musical. Interpretación, didáctica e metodoloxía da ornamentación aplicada ao nivel Elemental de Linguaxe Musical. Técnica da transposición.20. A práctica instrumental en música e movemento. Instrumentos de pequena percusión de son determinado e indeterminado do aula de música e movemento. Descrición e calidades. Criterios de selección de práctica instrumental en música e movemento.21. Interdisciplinariedade nos estudos de Linguaxe Musical. A relación que conforman entre sí as diferentes asignaturas do currículo. Descrición e calidades. Criterios de selección de práctica instrumental en música e movemento.1. O ensino da linguaxe musical: Evolución histórica. Os grandes pedagogos musicais: Análise comparada dos contidos e obxectivos dos sistemas máis importantes 2. A resposta motriz ao estimulo musical. A utilización programada do movemento. Movemento espontáneo, improvisación, imitación. Asociación e disociación. A danza na educación musical.3. Tratamento da voz na Linguaxe Musical. A entonación. Fundamento para a iniciación neste aspecto. Aplicación práctica no aula. A canción como instrumento de traballo.4. Os instrumentos musicais. Produción de son. Desenvolvemento instrumental na Linguaxe Musical.5. O ritmo e o movemento. Didáctica da métrica e rítmica. O tempo musical.6. A interválica. Metodoloxía, desenvolvemento e aplicación da harmonía na Linguaxe Musical.7. Audición da obra musical: entreamento da percepción e recoñecemento dos aspectos básicos da obra escoitada, e desenvolvemento da memoria.8. A forma musical e a súa historia. Metodoloxía, desenvolvemento e aplicación da forma no nivel Elemental de Linguaxe Musical. O folclore musical.9. A análise. A súa importancia dentro dos estudos das ensinanzas profesionais. Valoración didáctica dos principais métodos e criterios analíticos.10. A notación musical. Evolución histórica da escritura rítmica e da grafía de alturas. Incorporación doutros signos ou termos que afectan á interpretación. Fixación da notación moderna. Peculiaridades da escritura nos diferentes instrumentos.11. A ornamentación na historia musical. Interpretación, didáctica e metodoloxía da ornamentación aplicada ao nivel Elemental de Linguaxe Musical. Técnica da transposición.12. A práctica instrumental en música e movemento. Instrumentos de pequena percusión de son determinado e indeterminado do aula de música e movemento. Descrición e calidades. Criterios de selección de práctica instrumental en música e movemento.13. O piano: antecedentes e evolución histórica desde a súa orixe ata a actualidade. O instrumento e as súas partes.14. Características sonoras; física do son nas cordas golpeadas; a influencia dos pedais de resonancia e atenuación na sonoridade pianística.15. Principios elementais da técnica pianística: Xeito de sentarse, posición do corpo en xeral e das mans sobre o teclado. Evolución das diferentes escolas e sistemas pedagóxicos dos instrumentos de teclado ata finais do século XIX.16. A técnica do piano: Evolución das diferentes escolas e sistemas pedagóxicos dos instrumentos de teclado, desde o clavicémbalo e o clavicordio ata o fortepiano e o piano do século XIX.17. Criterios en canto á mellor resolución das dificultades que poidan presentar problemas específicos tales como escalas, arpegios, notas dobres, oitavas, acordes, etc.18. Problemas prácticos da técnica do piano: Realización técnica dos diversos tipos de articulación. A dixitación no piano. Racionalización e procura da dixitación por parte do/a alumno/a. Criterios para a utilización das dixitaciones das distintas edicións.19. A técnica moderna do piano: Conceptos fundamentais. Os principais teóricos e profesores. Estudo comparativo das diferentes escolas.20. O ensino do piano: niveis, obxectivos de cada nivel, repertorio.21. Piano como instrumento complementario para o alumnado non pianista. Problemática específica, tendo en conta as características de idade e dedicación destes/as alumnos/as; adecuación da técnica e a programación das súas necesidades. DOCUMENTO ASINADO ELECTRONICAMENTE Á MARXE